Sjoguns (miniseriāls)
Sjoguns (angļu: Shōgun) ir vēsturiskās drāmas žanra miniseriāls. Tā ir Džeimsa Klovela tāda paša nosaukuma vēsturiskā romāna otrā ekranizācija (pirmā ekranizācija iznāca 1980. gadā). Televīzijas kanāls FX 2018. gada augustā pasūtīja 10 seriāla sērijas. Filmēšana notika Kanādā no 2021. gada septembra līdz 2022. gada aprīlim. Pirmās divas sērijas pirmizrādi piedzīvoja 2024. gada 27. februārī.